Azggʷaɣ udmer

Azggʷaɣ udmr nɣd Azggʷaɣ wul (s tɛrabt: أبو الحناء, ism usnan: Erithacus rubecula) iga yan ugḍiḍ ar ittddr g umaḍal aqqbuṛ (Uṛupa - Tafṛiqt - Asya) tafgga nns tmẓẓi, d idmr nns iga alitcini.

Azggʷaɣ udmr n Uṛupa iga yan waylal imẓẓin ihyan, ar tlkkm tiɣzi ns ar 14 n cm. Idmr nns izggʷaɣ, amma tafgga nns ɣ yiggi s udmman (aqhwi), d uḥlig nns s umlil. D illa ugḍiḍ ad g Lmɣrib d ar ittddr g taganin d turtitin d ar ittḍfuṛ imkrazn iqqazn urtan. Afad ad yamẓ ibuxxucn d iwkkatn n wakal.

Kigan aɣ ittṣku ugḍiḍ ad isddi nns g waddag n tmannaḍt d immɣayn ijgagaln f waddagn d iɣʷrban ... d ar iskar isddi nns s wafar iqquṛn d iẓuṛan n immɣayn .. d ar issbɣar tallaɣt afad ad yamẓ isddi d ar-as ittgga kra n tuga yqquṛn. Ar ittuẓla s tdut nns mnid n igḍaḍ n uzggʷaɣ udmr wiyyaḍ iɣ a yttmzaɣ f idɣarn nnsn. Amma agṛḍ isdid d ar iskar kra n iskajjan mmimnin.

 Tisaɣulin  

Taggayt:Igḍaḍ
Taggayt:Imudar